da da da de de nb en da da da da da da da de es nb da en ca en es en es tr ne en en en en en en en da en en en da en en en da en en en da en en da en en en da en en en da en en en da en en en da en en en da en en en en en en en en en en en en en en en fr en uk da da en en et en en en en en en en en en en en en en en en en en en en da da en da da da da da de da da da nl en da ceb en da en en da pt en eo en fi en sv de en en en en en da en en da pt en en en en en en en en en en en en en en en en
Konfektkrig – husk at stem! | Stilhed før Storm
Så det er ingen hemmelighed at jeg er en sucker for jul. Har vendt opgaven og “pædagogers identifikation af udsathed” ryggen hele weekenden og har i stedet vendt min varme favn mod hele familien fra Vestjylland, der er kommet trillende ind med X-bus og Chrysler. Åh, hvor har det været en mega svedig tid og mens jeg på den ene side ikke helt magter at skulle tilbage til opgaven, har en weekend væk fra den dog givet mig det fornødne overskud til igen at kaste et par og titusind ord ind i skærmen. Vi har købt (alle!) julegaverne, har pakket til skitur (whu-fucking-hu!), spist mad, set film og så har vi lavet konfekt.
Derhjemme lavede vi som regel konfekt d. 22 december. Fire børn og to voksne, 2 ruller marcipan, to liter kogechokolade, en blok nougat og 3 dl. håndsved. Far der konsekvent laver hundelorte. Mor der masseproducerer ensartede stykker, som man rent faktisk orker at æde efterfølgende, og kontant instisterer på, at der skal chokolade rundt om det hele for “ellers bliver de tørre!”. Og så fire børn med hver deres lille firkant på et stykke bagepapir. Konfekt freestyle! Det smager af lort men who cares, så længe børnenes finmotorik får et los bagi. Så det gjorde den. Jeg elskede at imponere mine små søskende med mit naturlige finmotoriske forspring, så jeg excellerede som regel ud i kunsten at lave kunst. Mange små mus blev det til – ofte pakkede jeg dem ind i tændstiksæske med bånd omkring og så kunne min onkel Morten få dem til jul. Det samme gjorde i øvrigt mine søskende, så Morten kunne med lige dele skuffelse og kvalme pakke fire Tordenskjoldsæsker med assorteret marcipancrap ud juleaften – talk about hadegave. Sorry Morten – jeg lover det er sidste gang i år!
Så i weekenden lavede vi igen konfekt – denne gang kun børnene. Spændende nok at observere (sagde psykologen), hvordan vi hver især får nye roller i konfektmageriet, når nu ikke mor og far sidder for bordenden og forsøger at diktere udfoldelserne. Jeg har det fint med min position som det dygtige barn med den gode finmotorik, hvorfor jeg har beholdt foromtalte rolle. Yndige ting lavede jeg (ja, fuck off Jante!): En hjort med et kødsår, fine ufoer med snepynt, en mand i en kano osv. osv. Lærke prøvede naturligvis at gå mig i bedende, men selvom hun i modsætning til mig har et år på arkitektskolen i bagagen, mener jeg ikke det lykkedes hende at opnå samme høje konfektniveau som undertegnede. Laura hoppede hurtigt ind i mors rolle og masseproducerede konfekt med chokolade på. Sandt at sige, var det da også det, der først blev spist – men kunst – nej det er det ikke. Rasmus fulgte sit gamle mønster med store, meget bastante stykker – han har altid været en dreng med en hang til kvantitet. Desuden lavede han også en fin lille marcipanlort – som far så søn.
Billeder følger nedenfor – i bunden har i en lille afstemning, hvor jeg gerne vil bede jer tilkendegive, hvem der har de største konfektgaver (læs: migmigmig).
Rasmus’: (OG MAN MÅ KUN STEMME EN GANG RIPS!)
10 Comments to “Konfektkrig – husk at stem!”
December 12, 2011 at 20:41
Jeg ved ikke, hvem Mette Blomsterberg er, men det der er jo vanvittigt. Både på den ene og på den anden måde.
December 13, 2011 at 09:55
Et lille opklarende spørgsmål: Hvad er den korte pind, der stikker frontalt ud fra kanomanden (den, der ikke er padlen)?
December 13, 2011 at 10:00
Godt spottet Anna….jeg tror det er arm. Men du ved – kunst kan ikke altid forklares – det skal bare opleves!
December 13, 2011 at 20:32
Ok, så det er op til den enkelte konfektbeskuers perverse perceptionsevne at vurdere, hvorvidt der er tale om en heilende arm, en lille fallos (eller stor, om man vil), et kompas eller bare en spontan kunstnerisk ytring af dadaistisk karakter?
December 13, 2011 at 09:56
Rimelig action packed kødsår på den hjort alligevel
December 13, 2011 at 10:01
Konfekt er per definition action packed! Ikke mange ved det, men det er sandt.
December 16, 2011 at 09:05
Ser ud til, at Rasmus er blevet inspireret af den russiske valgsvindel
December 16, 2011 at 11:39
You nailed it Anna – det er præcis hvad det er!
December 19, 2011 at 11:02
Altså du vinder jo på kunstnerisk udtryk AK, ingen tvivl om det, synes faktisk næsten at det er en gentænkning af daddel og m&m indenfor konfektens kunst, men du taber altså alligevel blomsterberg-konkurrencen fordi der slet ikke er chokolade nok AK.. Laura har forstået det med chokoladen. Marcipan bliver TØRT uden chokolade omkring og det er FADT og alt for sødt og er kun ok på en hirtshalsbrunsviger. Er dog sikker på at du får to sikre stemmer hvis du får Steen og Stoffer.
December 19, 2011 at 11:02
Leave a Reply Cancel reply
Enter your comment here...
Fill in your details below or click an icon to log in:
Email (required) (Address never made public)
You are commenting using your WordPress.com account. ( Log Out /  Change )
You are commenting using your Twitter account. ( Log Out /  Change )
You are commenting using your Facebook account. ( Log Out /  Change )
Notify me of new comments via email.
Notify me of new posts via email.
Alder AtTrives Babywish Bonderøven books Bryllup Bundgrænsen! Børn Børnehjem Derburdeværeenlov Drømme Etikette Familie Ferie Fest Filosofi i lommehøjde Fobi ForceMajeur får Glamour Havregrød Helbred Hindø Hverdagsliv Hår Jul Karma Kontaktannoncer Kopiluft Krumme Kvindekamp Kvinder kærlighed Læring mandag Mmmmm Mode motion Musik News Nostalgi Ommer parforhold procrastination Præstation Psykologi rynker Sager&Ting Samlersind Samvittighed Sandheden Scary Shit selvstrafferi Sjov Sjovt Ski Skrukhed Smukt Sommer Spice Girls Spiritualitet Surt opstød SvingeDingle Terapi Travlt Tro Uddannelse Valg2011 Vaner Vejr Vesterhavet Vestjylland vintage Weltschmertz ZzzZzzzZ
Hvis du vil vide hvad der sker på bloggen
Enter your email address to subscribe to this blog and receive notifications of new posts by email.
Join 12 other followers
Hvad jeg tror, jeg ved om kærlighed # 1: Om afhængighed
Kærlighed til en klassiker
August….èn, to tre, psykolog…
Fare for at blive talt på – hence te silence.
“Normal og sund arkitekttype med ipad, reklamebrille og totalt utroværdigt job – find mig på dating.dk!”
Vigtig viden – ligegyldig info?
Status fra specialepladsen #1
Straffen for at ignorere sin vasketøjskurv i tre uger….
Her læser jeg med:
Det knapt så unikke snefnug
STOF – tidsskrift for stofmisbrugsområdet
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Already have a WordPress.com account? Log in now.